
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 52 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

49 Θέση σε κυκλοφορία νέων αναμνηστικών κερμά¬ 

των κυκλοφορίας 2 € με αφορμή τον εορτασμό 
της 50ης επετείου από την υπογραφή της Συν¬ 
θήκης της Ρώμης (1957-2007) για την ίδρυση της 
Ευρωπαϊκής Ένωσης και καθορισμός των κυρίων 
γνωρισμάτων τους. 1 

50 Συμπλήρωση και τροποποίηση διατάξεων του π.δ. 

365/2002 (Α' 307) «Μέτρα προστασίας κατά της 
εισαγωγής από άλλο κράτος μέλος ή τρίτη χώρα 
στη Χώρα ή μέσω αυτής σε άλλο κράτος μέλος 
της Κοινότητας οργανισμών επιβλαβών για τα 
φυτά ή τα φυτικά προϊόντα και κατά της εξά- 
πλωσής τους στο εσωτερικό της...» όπως ισχύει, 
σε εκτέλεση του άρθρου 59 του Κανονισμού (ΕΚ) 
αριθμ.882/2004 του Ευρωπαϊκού Κοινοβουλίου και 
του Συμβουλίου. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 49 
Θέση σε κυκλοφορία νέων αναμνηστικών κερμάτων κυ¬ 
κλοφορίας 2 € με αφορμή τον εορτασμό της 50ης 
επετείου από την υπογραφή της Συνθήκης της Ρώμης 
(1957-2007) για την ίδρυση της Ευρωπαϊκής Ένωσης 
και καθορισμός των κυρίων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 106 παρ. 2 της Συνθήκης 
για την ίδρυση της Ευρωπαϊκής Κοινότητας. 

2. Τα από 17.10.2006 Συμπεράσματα του Ευρωπαϊκού 
Συμβουλίου, με τα οποία εγκρίθηκε η έκδοση ενός 
αναμνηστικού κέρματος κυκλοφορίας 2-ευρώ με κοινό 
σχέδιο για όλα τα κράτη της ευρωζώνης στην εθνική 
όψη του νομίσματος με σκοπό τον εορτασμό της 50ης 
Επετείου από την υπογραφή της Συνθήκης της Ρώμης 
(Ευρωπαϊκό Δελτίο-Οικονομικής και Νομισματικής πο¬ 
λιτικής αρ.8/10, Εϋ 10-2006) 

3. Τις διατάξεις του Κανονισμού του Συμβουλίου (ΕΚ) 
υπ’ αριθμ. 975/1998 της 3ης Μαίου 1998 «για την ονομα¬ 
στική αξία και τις τεχνικές προδιαγραφές των κερμάτων 
σε ευρώ που πρόκειται να κυκλοφορήσουν (ΕΕ Ι_ 139 


6 Μαρτίου 2007 

της 11.5.1998, σελ. 6), όπως έχει τροποποιηθεί με τον 
Κανονισμό του Συμβουλίου (ΕΚ) υπ’ αριθμ. 423/1999 της 
22.2.1999 (ΕΕ Ι_ 52 της 27.2.1999, σελ. 2) 

4. Τις διατάξεις των άρθρων 1, 2, 3 και παρ. 1 του 
άρθρου 4 του ν. 2948/2001 «Κυκλοφορία τραπεζογραμ¬ 
ματίων και κερμάτων ευρώ και φορολογικές ρυθμίσεις 
για την εισαγωγή του ευρώ» (ΦΕΚ Α' 242) 

5. Τις διατάξεις της παρ. 2 του άρθρου δεύτερου του 
ν.δ. 488/1974 «Περί κυρώσεως της μεταξύ του Ελληνικού 
Δημοσίου και της Τράπεζας της Ελλάδος υπογραφεί- 
σης την 21η Ιουνίου 1973 Συμβάσεως δί ής ρυθμίζονται 
τα της κοπής μεταλλικών κερμάτων του Δημοσίου και 
άλλων τινών διατάξεων.» (ΦΕΚ Α' 203) 

6. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (ΦΕΚ Α' 98). 

7. Την υπ’ αριθμ. 37930/ΔΙΟΕ 1264/14.10.2005 κοινή 
απόφαση του Πρωθυπουργού και Υπουργού Οικονο¬ 
μίας και Οικονομικών «Καθορισμός των αρμοδιοτήτων 
των Υφυπουργών Οικονομίας και Οικονομικών» (ΦΕΚ 
Β’ 1432), όπως τροποποιήθηκε με την υπ’ αριθμ. 5733/ 
ΔIΟΕ/179/2006 κοινή απόφαση του Πρωθυπουργού και 
Υπουργού Οικονομίας και Οικονομικών (ΦΕΚ Β' 204). 

8. Το γεγονός ότι από τις διατάξεις του παρόντος 
π.δ/τος προκαλείται δαπάνη σε βάρος του προϋπολο¬ 
γισμού του Υπουργείου Οικονομίας και Οικονομικών, 
έτους 2007, φορέας 23-200, ΚΑΕ 3326, το ύψος της 
οποίας θα ανέλθει στο ποσό των 840.000 € περίπου. 

9. Την υπ’αριθμ. 357/29.12.2006 γνωμοδότηση του Συμ¬ 
βουλίου Επικράτειας μετά από πρόταση του Υφυπουρ¬ 
γού Οικονομίας & Οικονομικών, αποφασίζουμε: 

Άρθρο 1 

1. Τίθενται σε κυκλοφορία νέα αναμνηστικά μεταλλικά 
κέρματα κυκλοφορίας των 2 € με αφορμή τον εορτασμό της 
50ης επετείου από την υπογραφή της Συνθήκης της Ρώμης 
(25.3.1957), με την οποία ιδρύθηκε η Ευρωπαϊκή Ένωση. 

2. Τα κέρματα αυτά τυπώνονται εφάπαξ σε ποσότητα 
4.000.000 τεμαχίων με την παράσταση της εθνικής όψης, 
διαφορετική από τα κυκλοφορούντο ελληνικά κέρματα 
της αξίας αυτής, αλλά με κοινό σχέδιο για όλα τα κράτη- 
μέλη . Η παράσταση επί της κοινής όψης είναι ίδια με τα 
κυκλοφορούντο ελληνικά κέρματα της αξίας αυτής με 
έτος κοπής το 2007 (νέος ευρωπαϊκός χάρτης) 

3. Τα τεχνικά χαρακτηριστικά των κερμάτων είναι 
αυτά των κυκλοφορούντων κερμάτων των 2 €, όπως 
έχουν καθορισθεί στις διατάξεις του Κανονισμού του 
Συμβουλίου (ΕΚ) υπ’αριθμ. 975/1998 της 3ης Μάίου 1998 

για την ονομαστική αξία και τις τεχνικές προδιαγραφές 
των κερμάτων σε ευρώ. 

Τα ειδικά χαρακτηριστικά της παράστασης που επε- 
λέγη, στις 5.5.2006, από Ειδική Επιτροπή - κατόπιν δια¬ 
γωνισμού μεταξύ των κρατών της ευρωζώνης-, είναι: 

- Περιμετρικά στο Δακτύλιο του κέρματος φέρονται 
τα 12 αστέρια της Ευρωπαϊκής Ένωσης . 

- Όλο τον χώρο του εσωτερικού κύκλου (Πυρήνα) του νο¬ 
μίσματος καταλαμβάνει ένα σχέδιο στο οποίο απεικονίζε¬ 
ται κεντρικά, το Κείμενο της Συνθήκης, το οποίο υπεγράφη 
από τα έξι (6) ιδρυτικά κράτη μέλη της Ευρωπαϊκής (τότε) 
Κοινότητας ενώ το φόντο παραπέμπει στο σχηματισμό 
των πλακιδίων της πλατείας ΟαπιρίάορΙίο στη Ρώμη, όπως 
φιλοτεχνήθηκαν από τον καλλιτέχνη Μιχαήλ-Αγγελο. 

- Επάνω και εντός του Πυρήνα, υπάρχει η ελληνική 
επιγραφή: 

ΣΥΝΘΗΚΗ ΤΗΣ ΡΩΜΗΣ 
50 ΧΡΟΝΙΑ 

- Ακριβώς από κάτω, στο κέντρο και μεταξύ των σχη¬ 
ματισμών των πλακιδίων της πλατείας αναγράφεται η 
λέξη «ΕΥΡΩΠΗ». 


- Στο κάτω μέρος του σχεδίου και στο κέντρο, ανα¬ 
γράφεται το έτος κοπής (2007) ως ακολούθως: 

2007 

ΕΛΛΗΝΙΚΗ ΔΗΜΟΚΡΑΤΙΑ 

- Η ονομαστική αξία του νομίσματος αναγράφεται μόνο 
στην κοινή όψη κατά παρέκκλιση των διατάξεων του άρ¬ 
θρου 2 της από 3.6.2005 Σύστασης της Ευρωπαϊκής Επι¬ 
τροπής (2005/491 ΕΚ) 

- Δεξιά του σχεδίου, αποτυπώνεται το σήμα (ανθέμιο) 
του Ελληνικού Νομισματοκοπείου. 

Αρθρο 2 

Τις ποσότητες του εν λόγω κέρματος, το Ελληνικό 
Δημόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μετα- 
φέρεται σε πίστωση του σχετικού λογαριασμού που 
τηρείται στην Τράπεζα της Ελλάδος σύμφωνα με τις 
οδηγίες του Υπουργού Οικονομίας και Οικονομικών. 

Αρθρο 3 

Στο παρόν προσαρτάται παράρτημα στο οποίο απει¬ 
κονίζεται η νέα παράσταση της εθνικής όψης. 


ΠΑΡΑΡΤΗΜΑ 

ΕΘΝΙΚΗΣ ΟΨΗΣ ΑΝΑΜΝΗΣΤΙΚΟΥ ΚΕΡΜΑΤΟΣ ΚΥΚΛΟΦΟΡΙΑΣ 2 € 

ΓΙΑ ΤΟΝ ΕΟΡΤΑΣΜΟ ΤΗΣ 50ης ΕΠΕΤΕΙΟΥ ΑΠΟ ΤΗΝ ΥΠΟΓΡΑΦΗ ΤΗΣ «ΣΥΝΘΗΚΗΣ ΤΗΣ ΡΩΜΗΣ» 



Αρθρο 4 

Η κυκλοφορία των υφισταμένων κερμάτων δεν επηρεάζεται από τις διατάξεις του παρόντος διατάγματος. 

Η ισχύς αυτου αρχίζει από την ημερομηνία δημοσίευσής του στην Εφημερίδα της Κυβερνήσεως. 

Στον Υφυπουργό Οικονομίας και Οικονομικών αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 50 
Συμπλήρωση και τροποποίηση διατάξεων του π.δ. 
365/2002 (Α' 307) «Μέτρα προστασίας κατά της ει¬ 
σαγωγής από άλλο κράτος μέλος ή τρίτη χώρα στη 
Χώρα ή μέσω αυτής σε άλλο κράτος μέλος της Κοι¬ 
νότητας οργανισμών επιβλαβών για τα φυτά ή τα 
φυτικά προϊόντα και κατά της εξάπλωσής τους στο 
εσωτερικό της...» όπως ισχύει, σε εκτέλεση του άρ¬ 
θρου 59 του Κανονισμού (ΕΚ) υπ’αριθμ. 882/2004 του 
Ευρωπαϊκού Κοινοβουλίου και του Συμβουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) Του άρθρου 4 του ν. 2147/1952 (Α' 155) «Περί προλή- 
ψεως και καταστολής των ασθενειών και εχθρών των 
φυτών και περί οργανώσεως της Φυτοπαθολογικής 
Υπηρεσίας». 

β) Του άρθρου 1 παρ.1, 2 και 3 του ν.1338/1993 «Εφαρ¬ 
μογή του Κοινοτικού δικαίου» (Α' 34) όπως η παρ.1 έχει 
τροποποιηθεί με την διάταξη του άρθρου 6 παρ.1 του 
ν.1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητος, Ανθρακος και Χάλυβος και του Οργανισμού 
Εφοδιασμού ΕΕΙΒΑΤΟΜ» (Α' 70) και του άρθρου 3 του 
ν. 1338/1983 όπως αντικαταστάθηκε με το άρθρο 65 του 
ν. 1892/1990 (ΑΊ01). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (Α' 98). 

2. Την υπ’ αριθμ. Υ -132/11.10.2004 (Β' 1533) κοινή από¬ 
φαση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Αλέ¬ 
ξανδρο Κοντό». 

3. Το γεγονός ότι από τις διατάξεις του παρόντος 
διατάγματος δεν προκαλούνται δαπάνες σε βάρος του 
Κρατικού προϋπολογισμού. 

4. Την υπ’ αριθμ. 332/2006 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Οικονομίας και Οικονομικών και του Υφυπουργού Αγρο¬ 
τικής Ανάπτυξης και Τροφίμων, αποφασίζουμε: 

Άρθρο 1 

Στο π.δ. 365/2002 (Α' 307) προστίθεται νέο άρθρο 22α 
που έχει ως εξής: 


«Αρθρο 22α 

(άρθρο 27α της Οδηγίας 2000/29/ΕΚ όπως 
προστέθηκε με το άρθρο 59 του κανονισμού (ΕΚ) 

αριθμ. 882/2004 του Ευρωπαϊκού Κοινοβουλίου και 
Συμβουλίου.) 

Για τους σκοπούς του παρόντος διατάγματος και 
με την επιφύλαξη του άρθρου 19 αυτού, ισχύουν κατά 
περίπτωση, τα άρθρα 41 έως 46 του κανονισμού (ΕΚ) 
υπ’αριθμ. 882/2004 του Ευρωπαϊκού Κοινοβουλίου και 
του Συμβουλίου, της 29ης Απριλίου 2004 (ΕΕ I. 165 της 
30.4.2004, σ.1, Διορθωτικό 1191/1 της 28.5.2004), «για τη 
διενέργεια επισήμων ελέγχων σε συμμόρφωση προς 
τη νομοθεσία περί ζωοτροφών και τροφίμων και προς 
τους κανόνες για την υγεία και την καλή διαβίωση των 
ζώων.» 

Άρθρο 2 

Το άρθρο 25 του π.δ. 365/2002 (Α' 307) αντικαθίσταται 
ως εξής: 

«Άρθρο 25 

Με απόφαση του Υπουργού Αγροτικής Ανάπτυξης 
και Τροφίμων που δημοσιεύεται στην Εφημερίδα της 
Κυβερνήσεως, μετά από εισήγηση της Διεύθυνσης Προ¬ 
στασίας Φυτικής Παραγωγής, μπορούν να καθορίζονται 
και να τροποποιούνται λεπτομερειακά θέματα, ειδικά 
και τεχνικά και να τροποποιούνται τα Παραρτήματα 
του παρόντος διατάγματος σύμφωνα με τις οδηγίες 
του Συμβουλίου και της Επιτροπής της Ε.Ε.» 

Άρθρο 3 
Έναρξη ισχύος 

Το παρόν διάταγμα ισχύει από τη δημοσίευσή του 
στην Εφημερίδα της Κυβερνήσεως εκτός από το άρθρο 
1 που ισχύει από την 1η Ιανουάριου 2006. 

Στον Υφυπουργό Αγροτικής Ανάπτυξης και Τροφίμων 
αναθέτουμε τη δημοσίευση στην Εφημερίδα της Κυβερ¬ 
νήσεως και εκτέλεση του παρόντος διατάγματος. 

Αθήνα, 22 Φεβρουάριου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΦΥΠ. ΑΓΡΟΤΙΚΗΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Α. ΚΟΝΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. ! 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο η μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΘΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή εά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοηι/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙβΓΠθΙ; ήΙΙρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες γιο δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: Τιΐΐρ://νννννν.6ΐ·αΓ - ο-γτιβΜ: ννοί)ίτΐ35ΐ£Γ@£ί·ατ 




































